LISÄTALOUSARVIOESITYS NRO 5VUODEN 2011 YLEISEEN TALOUSARVIOON MENOTAULUKKO PÄÄLUOKITTAINPääluokka IX – Euroopan tietosuojavaltuutettuPääluokka X – Euroopan ulkosuhdehallinto /* KOM/2011/0374 lopullinen */





LISÄTALOUSARVIOESITYS NRO 5 VUODEN 2011 YLEISEEN TALOUSARVIOON MENOTAULUKKO PÄÄLUOKITTAIN Pääluokka IX – Euroopan tietosuojavaltuutettu Pääluokka X – Euroopan ulkosuhdehallinto Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, – Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan, – 15 päivänä joulukuuta 2010 hyväksytyn Euroopan unionin yleisen talousarvion varainhoitovuodeksi 2011[2], – 6 päivänä huhtikuuta 2011 hyväksytyn lisätalousarvion nro 1/2011, – 25 päivänä maaliskuuta 2011 hyväksytyn lisätalousarvioesityksen nro 2/2011[3], – 15 päivänä huhtikuuta 2011 hyväksytyn lisätalousarvioesityksen nro 3/2011[4], – 17 päivänä kesäkuuta 2011 hyväksytyn lisätalousarvioesityksen nro 4/2011[5], ja esittää budjettivallan käyttäjälle lisätalousarvioesityksen nro 5 vuoden 2011 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Yleisen tulotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. 1. Johdanto Tämä vuotta 2011 koskeva lisätalousarvioesitys (LTE) nro 5 kattaa seuraavat seikat: ¾ Euroopan tietosuojavaltuutetun henkilöstötaulukkoa muutetaan, mutta uusia määrärahoja ei pyydetä. ¾ Euroopan ulkosuhdehallinnon henkilöstötaulukkoa muutetaan, mutta uusia määrärahoja ei pyydetä. 2. Euroopan tietosuojavaltuutettu Euroopan tietosuojavaltuutetun sihteeristön johtajan virkaa varten järjestettiin valintamenettely, jonka päätteeksi Euroopan tietosuojavaltuutettu nimitti uuden johtajan 16. maaliskuuta 2011. Henkilöstösääntöjen liitteessä XIII olevan 5 artiklan 5 kohdan mukaisesti uusi johtaja on ylennettävä seuraavaksi ylempään palkkaluokkaan, sillä hän oli 30. huhtikuuta 2004 palkkaluokkaan A3 kuuluva virkamies. Sen vuoksi uuden johtajan nimitys asettaa Euroopan tietosuojavaltuutetun poikkeukselliseen tilanteeseen: nimitykseen sovelletaan henkilöstösääntöjen liitteessä XIII olevan 5 artiklan 5 kohtaa, mutta nykyinen henkilöstötaulukko ei kuitenkaan mahdollista tämän lakisääteisen velvoitteen noudattamista. Jotta henkilöstösääntöjä voitaisiin noudattaa, tässä lisätalousarvioesityksessä muutetaan yksi AD 14 ‑virka AD 15 ‑viraksi, mutta samalla ei kuitenkaan pyydetä lisää määrärahoja. Tarkistettu henkilöstötaulukko on tämän asiakirjan budjettiteknisenä liitteenä. 3. Euroopan ulkosuhdehallinto 3.1. Johdanto Euroopan ulkosuhdehallinnon nykyinen henkilöstötaulukko on peräisin vuodelta 2010. Kun henkilöstötaulukkoa laadittiin, eräät jo täytettyjen sekä avoinna olevien virkojen ja toimien määrään vaikuttavat seikat eivät kuitenkaan olleet tiedossa: ¾ Komissiosta ja neuvostosta siirretyn henkilöstön määrään ovat vaikuttaneet virkamiesten yksilölliset päätökset: osa virkamiehistä päätti jäädä alkuperäisen toimielimen palvelukseen tai palata alkuperäiseen toimielimeen pian siirtonsa jälkeen. Toisaalta eräät virkamiehet ovat ilmoittaneet haluavansa siirtyä ulkosuhdehallinnon palvelukseen sen perustamisen jälkeen. ¾ Palvelukseen otettujen uusien virkamiesten palkkaluokkia ei voitu tietää ennalta. Jäsenvaltioista tuleville hakijoille tarjotaan virkaa tai tointa tietystä palkkaluokasta, kun taas EU:n virkamiesten virat ja toimet kuuluvat johonkin palkkaluokista AD 5–AD 14. Näin ollen ulkosuhdehallinnon palvelukseen tulevan virkamiehen todellinen palkkaluokka tiedetään vasta siinä vaiheessa kun valintaprosessi on saatu päätökseen. Edellä kuvattu epävakaa tilanne koskee pelkästään Euroopan ulkosuhdehallintoa. Minkään muun toimielimen henkilöstötaulukossa ei ole tapahtunut näin lyhyessä ajassa yhtä paljon henkilöstön siirtymistä toimielimen sekä muiden toimielinten ja jäsenvaltioiden välillä. 3.2. Uusien virkamiesten palvelukseen ottaminen jäsenvaltioista sekä toimien muuttaminen viroiksi Euroopan ulkosuhdehallinnon henkilöstötaulukkoa olisi mukautettava aiempien kokemusten pohjalta. Ensinnäkin olisi helpotettava palvelukseenottoa jäsenvaltioista, jotta voidaan saavuttaa neuvoston päätöksessä[6] asetettu tavoite, jonka mukaan Euroopan ulkosuhdehallinnon saavutettua täyden toimintavalmiuden jäsenvaltioista tulevan henkilöstön (joka palkataan ulkosuhdehallinnon vakinaisiin virkoihin väliaikaisiksi toimihenkilöiksi EU:n muuhun henkilöstöön sovellettavien palvelussuhteen ehtojen 2 artiklan e kohdan mukaisesti) osuuden olisi oltava vähintään kolmannes ulkosuhdehallinnon koko hallintovirkamiestason (AD-taso) henkilöstöstä. Sen vuoksi väliaikaisia toimia olisi muutettava viroiksi. Lisäksi henkilöstötarpeita voidaan nyt arvioida uudelleen ottaen huomioon seuraavat seikat: virat/toimet, jotka oli tosiasiallisesti täytetty toukokuun puolivälissä vuonna 2011, loppuvaiheessa olevat palveluksenottomenettelyt, joiden pohjalta on tarkoitus täyttää edustustoille vuonna 2011 osoitetut 80 uutta virkaa/tointa, mahdollinen lisärekrytointi vuonna 2011 erityisesti tehtäväkierron yhteydessä sekä vuonna 2011 eläkkeelle jäävien virkamiesten/toimihenkilöiden arvioitu määrä. 3.3. Ylennykset Henkilöstösääntöjen 6 artiklan mukaan tietty prosenttiosuus viroista/toimista on jätettävä avoimeksi ylennysten varalta. Nämä prosenttiosuudet esitetään henkilöstösääntöjen liitteessä I olevassa B kohdassa. Komissiosta ja neuvostosta Euroopan ulkosuhdehallintoon siirretty henkilöstö ylennetään vuonna 2011 niiden sääntöjen ja menettelyjen mukaisesti, joita sovelletaan kyseisten henkilöiden alkuperäisessä toimielimessä. Euroopan ulkosuhdehallinnon henkilöstötaulukossa on siis oltava riittävä määrä avoinna olevia virkoja/toimia, jotta ylennyksiä koskevat lakisääteiset velvoitteet voidaan täyttää. 3.4. Päätelmä Edellä esitetty väliaikaisten tointen muuttaminen viroiksi lisäisi nettokustannuksia vuositasolla vain noin 1,4 miljoonaa euroa, kun otetaan huomioon myös se, että Euroopan ulkosuhdehallinto aikoo luopua kuudesta AD 15 ‑virasta ja kolmesta AD 16 ‑virasta kustannusten vähentämiseksi. Koska muutos koskee vain osaa vuodesta 2011, täksi vuodeksi ei pyydetä lisää määrärahoja. Muutettu henkilöstötaulukko on jo otettu huomioon vuoden 2012 talousarvioesityksessä. Tarkistettu henkilöstötaulukko on tämän asiakirjan budjettiteknisenä liitteenä. [1] EYVL L 248, 16.9.2002, s. 1. [2] EUVL L 68, 15.3.2011, s. 1. [3] KOM(2011) 154 lopullinen. [4] KOM(2011) 219 lopullinen. [5] KOM(2011) 375 lopullinen. [6] 2010/427/EU.